Kas sa oleksid valmis minema misjonitööle?
Kas jätaksid oma pere ja lähedased kodumaale,
läheksid üle 1000 km kaugusele Venemaale,
Nisni-Novgorodi?
Miina Viitanen oli valmis.
Temaga kohtume selles saates täna.
Esitame Miinale ka veidi raskemaid,
Soomes aktuaalseid küsimusi misjonitöö kohta.
Miina, võtsid Jeesuse misjonikutset otseselt
ja läksid misjonitööle. Kas oled meist parem kristlane?
Kõigepealt võiks juurelda selle üle,
milline on hea kristlane.
Hea kristlane teadvustab oma sõltuvust Jeesusest.
Aga olen täiesti kindel selles, et Jeesus ei kutsunud isiklikult
mind misjonitööle sellepärast, et oleksin teistest parem.
Aga kui mõtlen endale kristlasena, arvan et misjonitöö on minust
teinud mingis mõttes parema kristlase.
Kui elada kristlasena Soomes, on elu seal väliselt üsna lihtne.
Sageli võib juhtuda nii, et hakatakse lootma enesele.
Elu läheb edasi iseenesest ning enam ei tunnetata,
kui palju Jumalast sõltutakse. Misjonitööl on olud teised.
Raskused aitavad meeles pidada, ja kogeda konkreetselt, et
sõltutakse täielikult Jumalast. Seepärast arvan, et misjonärina
on minust ehk saanud parem kristlane.
Öeldakse, et inimese pööramine tema religioonist teise on sallimatus.
Kas sa nõustud sellega?
On huvitav jälgida vaidlusi sallivuse ja sallimatuse üle.
See on praegusel hetkel Soomes üsna moodne teemat
Endast lähtudes poleks mul selleks muidugi mingit õigust.
Misjonikäsk, millest lähtudes olen läinud liikvele,
selle käsu andja on ise öelnud, et Tema tee, tõde ja elu.
Ta on ainus tee Isa juurde. Meile tuttavas misjonikäsus
Matteuse evangeeliumi lõpus ütleb Jeesus:
Minule on antud kõik meelevald taevas ja maa peal.
Usaldan seda Piibli sõna, mille Ta on andnud.
Usun sellesse ja tegutsen sellest lähtudes.
Tore oleks mõelda, et iga inimene saab oma usuga päästetud.
Või saab päästetud, kui ta elab suhteliselt korralikku elu.
Piibel räägib sellest asjast siiski teisiti.
Kui ma pean Piiblit tõeks, siis tahan, et kogu maailma inimesed
võiks kuulda päästvat sõnumit. Et pääste on ainult Jeesuses.
Ja et inimesed võiksid pääste ka vastu võtta.
Venemaal on peaaegu kõik õigeusklikud.
Kas siinvajatakse misjonitööd?
See on tõsi, et suurem osa inimesi peab ennast õigeusklikuks.
Nad ütlevad, et on õigeusklikud. Aga sellel pole ilmtingimata
nende elus mingit sisu - nad ei tunne Piiblit.
Nad ei tunne evangeeliumit. Seepärast on siin vaja misjonit.
See pole esmane eesmärk, et inimesed tuleks luteri kirikusse.
On hea, kui inimesed leiavad Kristuse õigeusu kirikust.
Või ükskõik millisest teisest kristlikust kogudusest.
Kuid suurem osa venelasi elab tundmata pääste teed.
Ja siis vajatakse misjonitööd.
Tegid kaua misjonitööd soome- ugri rahvaste seas Mordvas.
Kas hävitasid mordva kultuuri, viies sinna soome oma?
Nüüd, mil ma olen olnud üle 10 aasta misjonitööl, olen märganud,
et olen tõesti soomlane, kandes soomlust endaga tugevalt kaasas.
Misjonitöös pole ju eesmärk oma kultuuri levitamine.
Protsessis, kui misjonär elab uues kultuuris,
mõjutatakse üksteist vastastikku. Ehk siis kultuuri tasandil
õpitakse üksteiselt. Ja saadakse rikkamaks teise kultuuri kaudu.
Meie eesmärk pole midagi muuta. Kui mõtlen mordvalastele, kes on
soomeugrilastena väike vähemusrahvas Venemaal,
siis neil on olnud aegu, kus on pidanud varjama oma rahvust
ja oma keelt. Neid on häbenetud.
Õnneks on aeg nüüd teine. Olen näinud, et evangeelium on
vabastanud inimesi elama ka vastavalt oma kultuuripärandile.
Väärtustama uuel viisil oma rahvust, mille Jumal on andnud.
Soome misjonäri läkitamine välismaale on kallis.
Sama raha eest võiks palgata kohalikke töötegijaid.
Kas sinu ja teiste misjonäride läkitamises on üldse mõtet?
Loodetavasti ikka on. Seda küsimust võiks vaadelda
kahest erinevast vaatenurgast. Ühelt poolt on Ingeri Kirikul
Venemaal veel teerajamise etapp. Või alles alustamisperiood.
Kogudustel on raske leida kohalikke töötegijaid.
Neil on vähe kogemusi ja puudub võimalus võrrelda oma tööd.
Nad pole kunagi näinud, kuidas kristlik kogudus tegutseb.
See on üks põhjus, miks on vaja misjonäre.
Aga on ka praktiline pool. Ingeri Kiriku kogudused
vajavad palju majanduslikku abi. Veel ei olda sealmaal, et
oldaks majanduslikult sõltumatud. Selleks, et toetajad Soomes võiks
jätkuvalt kogudusi ja nende tööd toetada, on vaja vahendajat
nende ja kohaliku koguduse vahel. Misjonäride kohalolu aitab
jõuda infol Soome, et rääkida vajadustest, palveteemadest.
See aitab pidada sidet Soome ja Venemaa koguduste vahel.
See on abiks majandusliku toetuse kogumisel.
Töötad siin Nini-Novgorodis juba poolteist aastat.
Milline on sinu töönädal?
Nini-Novgorodi kogudus kutsus mind alustama tööd laste, noorte
ja tudengitega. Viimastel aastatel polnud seda koguduses tehtud.
Vaimulik oli koguduses ainus töötegija.
Minu esimesteks ülesanneteks oli pühapäevakooli käivitamine.
Ka noortetöö käivitamine. Need on ka praegu minu
nädala pidepunktid. Töö koondub enamasti nädalavahetusele.
Nini-Novgorod on suur linn. Inimestel on pikk tee kirikusse.
Vahemaad on pikad ja nädala sees raske midagi korraldada.
Kolmapäeviti on piibliring. Teine piibliring on laupäeval.
Siis saavad ka noored kokku. Pühapäevakool on pühapäeval
teenistuse ajal. Olen haaratud koguduse kogu tegevusse.
Sinu tööperiood kestab siin veel poolteist aastat.
Mida tahaksid veel teha?
Suurim unistus, soov ja palve on, et selle pooleteise aasta
jooksul võiksin alustatu anda üle kohalikele inimestele.
Pühapäevakooli osas kasvab nooruke Anja minu kõrval
selles töös vastutust võtma. Loodan teda varustada-julgustada
seda tööd jätkama. On ka teisi vabatahtlikke.
Ka neid tahaksin koolitada. Noortetöö osas veel palvetan,
et leiduks sobiv inimene, kes seda tööd jätkaka.
Tahaksin alles oleva aja töö- perioodist toetada lapsi ja noori
nende eludes ja eelkõige julgus- tades neid elama kristlastena.
Jagada nende argipäeva. Olla vaimulik vanem õde või ema.
Sõna ”pööramine” on selline, nagu meie, inimesed, teeksime midagi.
Nagu meie muudaks inimesi, nende sismat ja usku.
Aga teglikult on vaimulikus töös küsimus selles, mida Jumal teeb.
Jumal otsib inimesi ja kutsub neid oma armastusega.
Siis inimesed pöörduvad eluteele sellelt teelt,
mida nad on varem käinud. Noorte puhul olen näinud,
kuidas usk on alates pühapäevakooli east kasvanud.
Teised on tulnud hiljem ja koguduses leidnud Jeesuse.
On olnud ka neid, kes on kogudusest kõrvale jäänud.
Usun, et kuuldud ja südamesse külvatud Sõna,
võib kord vilja kanda igavese elu jaoks.
Noortel, kes on koguduses, pole alati kerge elada Piibli järgi,
nagu me kristlastena teame. Venemaal on ümbritseva surve
üsna suur.
Alati ei õnnestu elada kristlike ideaalide järgi.
Tõlge:Kai Lappalainen